ไฟแนนซ์ทูเดย์
&#8220;อำนาจที่ปราศจากเหตุผล คือ อำนาจของคนพาล อำนาจที่ปราศจากความเมตตา คือ อำนาจที่นำมาซึ่งความปราชัย&#8221;
3 ต.ค. 2555

“อำนาจที่ปราศจากเหตุผล คือ อำนาจของคนพาล อำนาจที่ปราศจากความเมตตา คือ อำนาจที่นำมาซึ่งความปราชัย”
...ในที่สุด รศ.ทวีเกียรติ มีนะกนิษฐ พล.ต.อ.สมชาย ประภัสภักดี บัญชา เสือวรรณศรี และ รศ.จารุพร ไวยนันท์ คณะกรรมการผู้ทรงคุณวุฒิของ ปปง. ก็ตัดสินใจยื่นใบลาออก โดยเหตุผลในการลาออกว่า มีภารกิจส่วนตัวเพิ่มมากขึ้น อาจส่งผลให้ไม่สามารถปฏิบัติหน้าที่ได้อย่างเต็มที่ แต่ในความจริงโปรดอย่าถาม...ว่าโดนหนักแค่ไหน
...รศ.ทวีเกียรติ นั้นเป็นอาจารย์มหาวิทยาลัยธรรมศาสตร์ที่ยืนคนละฟากกับกลุ่มนิติราษฎร์ เคยเขียนบทความเรื่อง “หลักนิติรัฐกับคนเนรคุณ” ว่า อาจารย์วรเจตน์ เปรียบเสมือน “กาลิเลโอ” หลงยุค คือแสดงความเห็นที่ไม่เหมาะสมกับสถานการณ์ แต่ก็สามารถสร้างชื่อเสียงให้กับพวกของเขาให้เป็น “Some Body” ได้ในสังคม... ดีสุดขั้ว ชั่วสุดโต่ง... ใครอยู่ฝั่งไหน ตัดสินกันด้วยเส้นด้ายเท่านั้น เรียกว่าโต้กับ วรเจตน์ ภาคีรัตน์ ได้ชนิดที่ฮือฮาทั้งสภาโดม 
รศ.จารุพร นั้นอยู่คณะเศรษฐศาสตร์ ธรรมศาสตร์ ปัจจุบันเป็นกรรมการตลาดหุ้นอยู่ด้วย ส่วน พล.ต.อ.สมชาย นั้น ว่ากันว่า สนิทแนบแน่นกับทางกลุ่มสหพัฒนพิบูล และ สม จาตุศรีพิทักษ์ โปรดรอลุ้นผู้มาใหม่...